ถ้า Port ที่จัดไว้ โดยดูพื้นฐานดีแล้ว มีปันผลทุกตัวทุกปี แล้วทำให้พอร์ตลดลงถึง 27% แต่พอร์ตยังจ่าย Dividend ประมาณ 3% ควรแก้ไขอะไรบ้าง
ถ้า Port ที่จัดไว้ โดยดูพื้นฐานดีแล้ว มีปันผลทุกตัวทุกปี (แต่อาจจะซื้อแพงไปบ้าง) แล้วทำให้พอร์ตลดลงถึง 27% แต่พอร์ตยังจ่าย Dividend ประมาณ 3% (ตามที่ตั้งใจ) หุ้นในพอร์ตบางตัวเป็นพวกสินค้าโภคภัณฑ์ (Commodity) และได้รับผลกระทบจากราคาน้ำมันลง แต่เป็นปัจจัยชั่วคราว ถ้าลงทุนเพื่อปันผลเป็นหลัก ควรหาหุ้นที่มีแหล่งที่มาของรายได้ และกำไรที่สม่ำเสมอ อย่างหุ้นที่ว่า Earnings ลดลง ก็กระทบกับยอดเงินปันผลได้ (เพราะเงินปันผล จ่ายออกจากกำไรของกิจการ) ไม่ยึดติดกับหุ้นตัวใดตัวหนึ่ง มองไปข้างหน้า ไม่ยึดติดต้นทุน หากตัวใดยังน่าถือก็ถือ ตัวใดไม่น่าถือก็เปลี่ยนเลย

พอร์ตที่ลดลง มองพลาดไปซื้อตัวที่ PE สูงมาก เพราะคิดว่าจะเติบโตสูง เลยฉุดพอร์ตลงมา ครั้นจะ Cut ก็ติดลบมากกว่า 30% เลยไม่ได้คัท ลองไตร่ตรองดีๆ หากยังยึดติดต้นทุนอยู่ อาจมองข้ามอะไรหลายๆ อย่างไปได้ ต้องมองที่มูลค่าว่าสิ่งที่เกิดขึ้น มันกระทบกับ Valuation ไหม ถ้ากระทบและไม่เป็นไปตามที่คิดตามระยะเวลาที่มอง ขาดทุน บางครั้งก็ต้องยอม

สมมติทุน 100 เหลือ 70 (ขาดทุน 30) หากอยู่ในตัวเดิม แล้วพื้นฐานมันไม่ดี ถือไปอีก 1 ปี อาจขึ้นมาเป็น 80 แต่หากเปลี่ยนตัวใหม่ ที่ดีกว่า จาก 70 อาจขึ้นไปมากกว่า 80 ได้ เช่น อาจขึ้นไปเป็น 100 เป็น 150 หรือราคาอื่นๆ ซึ่งดีกว่าการยึดติดอยู่กับหุ้นเดิม ที่ปัจจัยพื้นฐานมันอาจจะแย่ลงมาก คือ ต้องมอง “เชิงเปรียบเทียบ” กับทางเลือกอื่นด้วย โดยมองไปข้างหน้าเป็นหลัก อย่าไปยึดต้นทุนมาก จิตวิทยาการลงทุนของคนทั่วไปนั้น มักจะ “ทนถือตัวที่ขาดทุนเยอะไว้ แล้วรอว่ามันจะดีขึ้น” ซ้ำร้าย บางทีก็ยัง “ขายตัวที่กำไร (ซึ่งอาจจะดีกว่า) มาถัวตัวที่แย่ด้วย
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน